Translations:Th07/Reimu's Scenario/0/gsw

S'Töhö Gschichtli vom verloffnige Früehlig

Vor langer zit, im määrliland, häts emal en zimmli chalte und lange winter gä.

Eigentlech isch ja scho efange Mai wordä, aber s hät so usgsheh, aus ob de früehlig nüt dervo gwüsst hät.

Höch obbe ufem Häckerli Hüggel staat sit langem en chlini chille, wo aber chuum öbber bsüechet. Bsungers i däm schneeschturm hät me sich nur unnötig verloffe.

S chillemeidschi Rämu Häckerli hät sich scho en ganz wuche in ihri zerlöcherti decki iigmummelet, truurig üsem fäischter glueget und dänkt: "Das gaht itze scho sit wuchä äso... I han chalt."

So hät si auso s'fäischter ufgrisse und wüetig em schneeschturm zuegrüefet: "Isch denn hie mal fertig hie? Wotsch nööd langsam hei gaa?!"

Nit dass säb de schturm gross interessiett hät. Aber är hät em Rämu zur antwort trotzdäm e chli schnee um d'ohre blaaset.

Wo si s faischter wider zue hät daa, hätt si plötzlich no öbbis angers am bodde gseh, als numme schnee und iis.

S'Rämu isch gwunderig worde: "Was liit de daa?"

Das si doch nit öbbe chirsiblüetli gsi? Odr doch?

"Wo chömmed denn die blüetli här? Die düet doch erscht im früehlig uufgaa..." het si dänkt.

"Hät sich äuä de frühelig uf sim wääg is määrliland verloffe?"

...

Pssst, sigget ganz still... s'Rämu überlegget grad.

"Da chani no lang überlegge... i finde, anschtatt numme z'früüre und naazdänke, dueni jetz däre sach richtig ufe grung gaa!"

So hät si sich warm aazogge, ihre butzhudu und es znüünibrot ipackt, und isch losgfloge zum de verloffnig früehlig ga finde.

Es schpillet mit...

Rämu Häckerli: S'chillemeidschi vom määrliland.

Ledti Wissrock: D'schneefrau, wo im winter nöd chalt hät.

Chäng: S'chratzebüsi vom verfloffnige dörfli.

Annelies Magebrot: D schniiderin vom Puppehuusmuseum Basel.

D'Primafluss Schwöschtere: Drüü fasnachtsgeischter.

Yömeli Kompakt: En kasärnägärtnere, wo au en halbe geischt isch.

Christine Pfyfolter: De chirsigeischt mitem schööne boum.

Rahel Jagdiwäg: En fuchs mit nit eim oder zwei, sondern nüün schwänz.

Und... Viola Violett: Wo scho ewigs lang im määrliland gläbt hät.